CELEX: 
Language: bg
Date: 2014-07-16 00:00:00
Title: ДЕЛЕГИРАН РЕГЛАМЕНТ (ЕС) № .../... НА КОМИСИЯТА относно условията за класифициране, без изпитване, на дървесни плочи по EN13986 и облицовка от масивна дървесина по EN14915 по отношение на тяхната огнезащитна способност, когато се използват за облицоване на стени и тавани

ОБЯСНИТЕЛЕН МЕМОРАНДУМ
            
            
               1.КОНТЕКСТ НА ДЕЛЕГИРАНИЯ АКТ
            
            
               В Регламент (ЕС) № 305/2011 на Европейския парламент и на Съвета от 9 март 2011 г. за определяне на хармонизирани условия за предлагането на пазара на строителни продукти и за отмяна на Директива 89/106/ЕИО на Съвета
                  1
                е предвидено, че производителите на строителни продукти не трябва да бъдат подлагани на ненужни административна тежест или разходи.  По-специално, както е предвидено в член 28 от Регламент (ЕС) № 305/2011, Комисията следва да избере най-малко обременителната система за оценка и проверка на постоянството на експлоатационните показатели, които при все това могат да служат адекватно за нуждите на здравеопазването, безопасността и околната среда.
                     
            
            
               Освен това в Регламент (ЕС) № 305/2011 са набелязани две основни алтернативи за определяне на класове на експлоатационните показатели по отношение на съществените характеристики на строителни продукти. В съответствие с член 27, параграф 1, това може да бъде направено чрез делегирани актове на Комисията, докато в член 27, параграф 2 се допуска използването на хармонизирани стандарти за тази цел. 
            
            
               В случаите, в които експлоатационните показатели на някои строителни продукти са вече достатъчно доказани със стабилни резултати от изпитвания или други съществуващи данни, на техните производители следва да бъде разрешено, при специално определени за целта условия, да декларират даден клас на експлоатационни показатели без провеждане на изпитвания или на допълнителни изпитвания на тези продукти. Такава опростена процедура би послужила за същата цел, а именно за избягване на излишни административна тежест и разходи. Това е предвидено в член 27, параграф 5 и член 36, параграф 1, буква а) от Регламент (ЕС) № 305/2011.
            
            
               С Решение 2000/367/ЕО
                  2
                на Комисията бе създадена Европейска класификационна система за огнезащитната способност като устойчивост на огън на строителни продукти, основана на европейски методи за изпитване и изрично посочени нива на експлоатационните показатели. 
            
            
               Дървесни плочи, обхванати от EN 13986, и облицовката от масивна дървесина, обхваната в стандарт EN 14915, всички те използвани за стени и тавани, са доказали, че имат стабилни и предвидими експлоатационни показатели по отношение на огнезащитната си способност като устойчивост на огън, когато отговарят на определени условия. Това заключение се основава на многобройни доклади за изпитвания и класификации, събрани и систематизирани от отрасъла и запитаните експерти. По тази причина, без да е необходимо някакво допълнително изпитване, може да се счита, че огнезащитната способност на тези продукти отговаря на определени класове за експлоатационни показатели, дефинирани в спомената по-горе Европейска класификационна система, когато те се използват за облицоване на стени и тавани.  
            
            
               Поради това в проекта за регламент, предложен от строителния отрасъл, са определени условия за прилагане на такива опростени процедури за определяне на експлоатационните показатели във връзка със огнезащитната способност на дървесните плочи и облицовката от масивна дървесина, попадащи в обхвата на стандарта EN 13986, и на дървесните плочи и облицовката от масивна дървесина, попадащи в обхвата на стандарта EN 14915.
            
            
               По този начин предлаганият регламент ще намали тежестта и разходите на производителите на дървесните плочи и облицовката от масивна дървесина, защото вече няма да е необходимо да изпитват огнезащитната способност на продуктите, попадащи в обхвата на предлагания регламент. В резултат ще се постигне общо подобрение на ефективността и на конкурентоспособността на строителния отрасъл като цяло.
            
            
               2.КОНСУЛТАЦИИ ПРЕДИ ПРИЕМАНЕТО НА АКТА
            
            
               Проектът за законодателен акт беше първоначално изготвен под формата на решение за изпълнение на Комисията, основаващо се на Директива 89/106/ЕИО на Съвета (Директивата за строителните продукти). Той беше представен за мнение на Постоянния комитет по строителството, в съответствие с процедурите, предвидени в член 20 от Директива 89/106/ЕИО, и беше подкрепен единодушно от присъстващите представители на държавите членки (304 гласа). Европейската асоциация за свободна търговия (ЕАСТ) и отрасълът за производство на строителни продукти също подкрепиха проекта за решение. В този контекст и Европейският парламент, на който проектът за решение бе надлежно изпратен, не формулира каквито и да са коментари по отношение на проекта за решение.
            
            
               Преди приемането на проекта за решение, Регламент (ЕС) № 305/2011 влезе изцяло в сила и Директива 89/106/ЕИО беше отменена. Поради това беше изготвена преработена версия на проекта за законодателен акт, така че да съответства на процедурните изисквания от Регламент (ЕС) № 305/2011, и съгласно разпоредбите на този регламент тя беше предмет на консултации в качеството ѝ на проект за делегиран акт. От друга страна обаче всички нейни технически аспекти, съдържащи се в приложението, остават непроменени. 
            
            
               По-специално, проектът за регламент беше подложен на процедура за писмена консултация от експерти. Преди провеждането на тази консултация беше дадена възможност на всички държави членки да определят експерти за участие в нея. В допълнение към тези експерти като консултанти бяха включени и други външни заинтересовани лица. Съответните документи във връзка с писмената консултация бяха предадени едновременно на Европейския парламент и на Съвета, както е предвидено в Общото споразумение относно делегираните актове.
            
            
               Забележките от всички тези предварителни консултации бяха взети под внимание при изготвянето на окончателния вариант на проекта за настоящия акт за целите на междуведомствената консултация.
            
            
               3.ПРАВНИ ЕЛЕМЕНТИ НА ДЕЛЕГИРАНИЯ АКТ
            
            
               Съгласно член 27 от Регламент (ЕС) № 305/2011, могат да бъдат определяни класове на експлоатационни показатели по отношение на съществените характеристики на строителните продукти.
            
            
               Освен това, съгласно член 27, параграф 5, Комисията може да определя условията, при които се счита, че даден строителен продукт отговаря на определено ниво или клас на експлоатационни показатели без да е проведено изпитване или без допълнително изпитване, с оглед да се избягва излишно изпитване на строителни продукти, чиито експлоатационни показатели са достатъчно добре установени от стабилни резултати от изпитвания или други налични данни.
            
            
               При това положение, тези условия трябва да бъдат изпълнени в случай че даден производител желае да замени изпитването на типа на своя продукт с тези нива или класове на експлоатационни показатели, както е предвидено в член 36, параграф 1, буква а) от Регламент (ЕС) № 305/2011.
            
            
               Европейската система за класификация, създадена с Решение № 2000/367/ЕО на Комисията по отношение на класификацията за огнеустойчивост на строителни продукти, е приложима по отношение на дървесни плочи, обхванати от хармонизирания стандарт EN 13986, както и на облицовката от масивна дървесина, обхваната от хармонизирания стандарт EN 14915.
            
         
         
            
               В съответствие с проведените консултации, огнезащитната способност на дървесните плочи и облицовката от масивна дървесина, е добре установена в рамките на класификацията, предвидена в Решение 2000/367/ЕО. По тази причина, без да е необходимо някакво допълнително изпитване, може да се счита, че огнезащитната способност на тези продукти отговаря на определени класове за експлоатационни показатели, дефинирани в спомената по-горе Европейска класификационна система, когато те се използват за облицоване на стени и тавани.
            
            
               Проектът за регламент съответства на принципа за пропорционалност. Той води до облекчаване на някои задължения относно изпитването на попадащите в неговия обхват продукти, което е предвидено в Регламент (ЕС) № 305/2011.
            
            
               ДЕЛЕГИРАН РЕГЛАМЕНТ (ЕС) № .../... НА КОМИСИЯТА
            
            
               от 16.7.2014 година
            
            
               относно условията за класифициране, без изпитване, на дървесни плочи по EN13986 и облицовка от масивна дървесина по EN14915 по отношение на тяхната огнезащитна способност, когато се използват за облицоване на стени и тавани
            
            
               (текст от значение за ЕИП)
            
            
               ЕВРОПЕЙСКАТА КОМИСИЯ,
            
            
               като взе предвид Договора за функционирането на Европейския съюз,
            
            
               като взе предвид Регламент (ЕС) № 305/2011 на Европейския парламент и на Съвета от 9 март 2011 г. за определяне на хармонизирани условия за предлагането на пазара на строителни продукти и за отмяна на Директива 89/106/ЕИО на Съвета
                  3
               , и по-специално член 27, параграф 5 от него,
            
            
               като има предвид, че:
            
            
               (1)С Решение 2000/367/EО
                  4
                на Комисията беше приета система за класифициране на експлоатационните показатели на някои строителни продукти, строителни конструкции и части от тях по отношение на тяхната огнеустойчивост. Дървесните плочи, обхванати от хармонизирания стандарт EN 13986, както и облицовката от масивна дървесина, обхваната от хармонизирания стандарт EN 14915, са сред строителните продукти, за които се прилага посоченото решение.
            
            
               (2)Изпитванията показаха, че тези продукти имат стабилни и предвидими експлоатационни показатели по отношение на огнезащитната способност, когато се използват за облицоване на стени и тавани, при условие че продуктите отговарят на определени условия по отношение на плътността на дървесината и дебелината на плочите и облицовката. 
            
            
               (3)Поради това следва да се счита, че дървесните плочи, обхванати от хармонизирания стандарт EN 13986, и облицовката от масивна дървесина, обхваната от хармонизирания стандарт EN 14915, съответстват на класовете експлоатационни показатели по отношение на огнезащитната способност, определени в Решение 2000/367/EО при тези условия, без да е необходимо да се провежда допълнително изпитване,
            
            
               ПРИЕ НАСТОЯЩИЯ РЕГЛАМЕНТ:
            
            
               Член 1
            
            
               За дървесните плочи, обхванати от хармонизирания стандарт EN 13986, и облицовката от масивна дървесина, обхваната от хармонизирания стандарт EN 14915, които отговарят на условията, посочени в приложението, се счита без изпитване, че отговарят на класовете експлоатационни показатели, посочени в приложението,  когато те се използват за облицоване на стени и тавани. 
            
            
               Член 2
            
            
               Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
            
               Настоящият регламент е задължителен в своята цялост и се прилага пряко във всички държави членки.
            
            
               Съставено в Брюксел на 16.7.2014 година.
            
         
         
            
               
                     За Комисията
               
               
                     Председател
                     José Manuel BARROSO
               
            
         
         
            
                  
                     (1)
                  
                        ОВ L 88, 4.4.2011 г., стр. 5.
               
               
                  
                     (2)
                  
                        ОВ L 133, 6.6.2000 г., стр. 26.
               
               
                  
                     (3)
                  
                        ОВ L 88, 4.4.2011 г., стр. 5.
               
               
                  
                     (4)
                  
                        Решение 2000/367/ЕО на Комисията от 3 май 2000 г. за прилагане на Директива 89/106/ЕИО на Съвета по отношение на класификацията за огнеустойчивост на строителни продукти, строителни конструкции и части от тях (ОВ L 133, 6.6.2000 г., стp. 26)
               
            
      
    ---documentbreak--- 
      
         
         
            
               ПРИЛОЖЕНИЕ
            
            
            
                     
                        Продукт 2)
                     
                  
                  
                     
                        EN стандарт за продукта
                     
                  
                  
                     
                        Подробности за продукта 3)
                     
                  
                  
                     
                        Минимална средна плътност (kg/m3)
                     
                  
                  
                     
                        Минимална дебелина (mm)
                     
                  
                  
                     
                        Клас K1)
                        
                  
               
                     
                        Твърда плоча
                     
                  
                  
                     
                        EN 13986
                     
                  
                  
                     
                        Със и без нут и перо5)
                     
                  
                  
                     
                        800
                     
                  
                  
                     
                        9
                     
                  
                  
                     
                        K2 10 4)
                     
                  
               
                     
                        Плоча от ориентирани дървесни частици
                     
                  
                  
                     
                        EN 13986
                     
                  
                  
                     
                        Със и без нут и перо6)
                     
                  
                  
                     
                        600
                     
                  
                  
                     
                        10
                     
                  
                  
                     
                        K2 10 4)
                     
                  
               
                     
                        Плоча от дървесни частици
                     
                  
                  
                     
                        EN 13986
                     
                  
                  
                     
                        С нут и перо7)
                     
                  
                  
                     
                        600
                     
                  
                  
                     
                        10
                     
                  
                  
                     
                        K2 10 3)
                     
                  
               
                     
                        Плоча от дървесни частици
                     
                  
                  
                     
                        EN 13986
                     
                  
                  
                     
                        Със и без нут и перо6)
                     
                  
                  
                     
                        600
                     
                  
                  
                     
                        12
                     
                  
                  
                     
                        K2 10 4)
                     
                  
               
                     
                        Шперплат
                     
                  
                  
                     
                        EN 13986
                     
                  
                  
                     
                        Със и без нут и перо6)
                     
                  
                  
                     
                        450
                     
                  
                  
                     
                        12
                     
                  
                  
                     
                        K2 10 4)
                     
                  
               
                     
                        Плочи от масивна дървесина
                     
                  
                  
                     
                        EN 13986
                     
                  
                  
                     
                        Със и без нут и перо6)
                     
                  
                  
                     
                        450
                     
                  
                  
                     
                        12
                     
                  
                  
                     
                        K2 10 4)
                     
                  
               
                     
                        Плоча от дървесни частици
                     
                  
                  
                     
                        EN 13986
                     
                  
                  
                     
                        С нут и перо8)
                     
                  
                  
                     
                        600
                     
                  
                  
                     
                        25
                     
                  
                  
                     
                        K2 30
                     
                  
               
                     
                        Плоча от ориентирани дървесни частици
                     
                  
                  
                     
                        EN 13986
                     
                  
                  
                     
                        С нут и перо8)
                     
                  
                  
                     
                        600
                     
                  
                  
                     
                        30
                     
                  
                  
                     
                        K2 30
                     
                  
               
                     
                        Шперплат
                     
                  
                  
                     
                        EN 13986
                     
                  
                  
                     
                        С нут и перо8)
                     
                  
                  
                     
                        450
                     
                  
                  
                     
                        26
                     
                  
                  
                     
                        K2 30
                     
                  
               
                     
                        Плочи от масивна дървесина
                     
                  
                  
                     
                        EN 13986
                     
                  
                  
                     
                        С нут и перо8)
                     
                  
                  
                     
                        450
                     
                  
                  
                     
                        26
                     
                  
                  
                     
                        K2 30
                     
                  
               
                     
                        Плочи от масивна дървесина
                     
                  
                  
                     
                        EN 13986
                     
                  
                  
                     
                        С нут и перо9)
                     
                  
                  
                     
                        450
                     
                  
                  
                     
                        53
                     
                  
                  
                     
                        K2 60
                     
                  
               
                     
                        Облицовка от масивна дървесина за стени и тавани
                     
                  
                  
                     
                        EN 14915
                     
                  
                  
                     
                        С нут и перо10)
                     
                  
                  
                     
                        450
                     
                  
                  
                     
                        15
                     
                  
                  
                     
                        K2 10 4)
                     
                  
               
                     
                        Облицовка от масивна дървесина за стени и тавани
                     
                  
                  
                     
                        EN 14915
                     
                  
                  
                     
                        С нут и перо10)
                     
                  
                  
                     
                        450
                     
                  
                  
                     
                        27
                     
                  
                  
                     
                        K2 30
                     
                  
               
                     
                        Облицовка от масивна дървесина за стени и тавани
                     
                  
                  
                     
                        EN 14915
                     
                  
                  
                     
                        С нут и перо11)
                     
                  
                  
                     
                        450
                     
                  
                  
                     
                        2 x 2712)
                     
                  
                  
                     
                        K2 60
                     
                  
               
               1)
                     Клас съгласно Решение 2000/367/ЕО.
            
            
               2)
                     Директно закрепени на каквато и да е основа без въздушна хлабина.
            
            
               3)
                     Сглобки с нескосени ръбове или профил с нут и перо и със същата дебелина като тази на продукта и без хлабини.
            
            
               4)
                     K1 10 за субстрати ≥ 300 kg/m3
            
            
               5)
                     Минимална дължина на фасонни гвоздеи : 40 mm; максимално отстояние: 100 mm.
            
            
               6)
                     Минимална дължина на винтовете: 30 mm; максимално отстояние: 200 mm.
            
            
               7)
                     Минимална дължина на винтовете: 30 mm; максимално отстояние: 150 mm.
            
            
               8)
                     Минимална дължина на винтовете: 50 mm; максимално отстояние: 200 mm.
            
            
               9)
                     Минимална дължина на винтовете: 75 mm; максимално отстояние: 200 mm.
            
            
               10)
                     Минимална дължина на гвоздеите: 60 mm; максимално отстояние: 600 mm.
            
            
               11)
                     Минимална дължина на гвоздеите 50 mm (във всеки пласт); максимално отстояние: 600 mm
            
            
               12)
                     Двата пласта се монтират така, че надлъжните им направления да са перпендикулярни.